Europamesterskabet blev for ottende gang i mesterskabets historie vundet af [[Sverige]], som med [[Niklas Edin]] i spidsen besejrede [[Norge]]s [[Thomas Ulsrud]] med 5-4 i finalen efter en ekstra ende. Det var tredje gang at [[Niklas Edin]]s hold vandt EM-guld. De to første titler hjemførte holdet i [[EM i curling 2009|2009]] og [[EM i curling 2012|2012]]. [[Bronzemedalje]]rne gik til [[EM i curling 2013|de forsvarende mestre]] fra [[Schweiz]], som besejrede [[Italien]] i bronzekampen med 8-6. [[Italien]] sluttede dermed blandt de fire bedste hold ved [[EM i curling]] for første gang siden [[EM i curling 1995|1995]]. [[Danmark]] blev repræsenteret af [[Rasmus Stjerne]]s hold, som sluttede på niendepladsen, og dermed rykkede [[Danmark]] ud af A-gruppen for første gang nogensinde.
Sport Kultur